b'\n_START_ARTICLE_\nSonny Terry\n_START_SECTION_\nKarriere\n_START_PARAGRAPH_\nSonny l\xc3\xa6rte tidlig \xc3\xa5 spille munnspill av sin far som var g\xc3\xa5rdbruker. Gutten hadde imidlertid uheldbredelige skader p\xc3\xa5 begge \xc3\xb8ynene, og allerede i 16-\xc3\xa5rsalderen ble han erkl\xc3\xa6rt blind, noe som gjorde umulig for \xc3\xa5 ham \xc3\xa5 arbeide som g\xc3\xa5rdbruker. Han hadde da ikke annet valg enn \xc3\xa5 pr\xc3\xb8ve \xc3\xa5 tjene til livets opphold ved \xc3\xa5 spille musikk. Han begynte da \xc3\xa5 spille i Shelby i Nord-Carolina. Etter at faren d\xc3\xb8de begynte han \xc3\xa5 spille i blues-trio ledet av gitaristen Blind Boy Fuller. Da Fuller d\xc3\xb8de i 1941, startet Sonny et langvarig samarbeid med Brownie McGhee, og disse to gjorde en lang rekke innspillinger sammen. Oppmerksomheten rundt dem \xc3\xb8kte gradvis gjennom 50- og 60-tallet da det gikk en b\xc3\xb8lge av interesse for folkemusikk over USA, og de fikk ogs\xc3\xa5 mange hvite tilhengere. De gjorde ogs\xc3\xa5 innspillinger med folkemusikere som Styve Homnick, Woody Guthrie og Moses Asch med plateselskapet Folkways Records. _NEWLINE_I 1938 ble Sonny Terry invitert til \xc3\xa5 spille i Carnegie Hall under en konsert kalt Fra Spirituals til Swing, og senere samme \xc3\xa5ret spilte han for Library of Congress. I 1940 gjorde Terry sin f\xc3\xb8rste kommersielle innspilling. Noen av hans mest ber\xc3\xb8mte verk innbefatter Old Jabo, en sang om en mann bitt av en slange og Lost John hvor han demonstrerer sin fantastiske bl\xc3\xa5seteknikk og evne til \xc3\xa5 vri og vrenge p\xc3\xa5 tonene. _NEWLINE_Sonny Terry har v\xc3\xa6rt en viktig inspirasjonskilde til den norske munnspill-artisten Sigmund Groven.'